******

***OPĆINA STUBIČKE TOPLICE***

***VODIČ ZA GRAĐANE***

***PRORAČUN U MALOM***

***ZA 2025. GODINU***

***I PROJEKCIJE PRORAČUNA***

***ZA 2026. I 2027. GODINU***

***Prosinac, 2024.***

*Poštovane mještanke i mještani,*

*S namjerom da Vam približimo općinske financije i što bolje Vas upoznamo s najvažnijim dokumentom potrebnim za funkcioniranje naše općine, pripremili smo Proračun u malom za 2025. godinu. U ovom dokumentu smo na, nadam se, jednostavan i slikovit način, prikazali najvažnije planirane godišnje prihode i primitke, te sve rashode i izdatke Općine. U kratkim smo crtama prikazali programe i aktivnosti u vezi korištenja općinskog novca u 2025. godini.*

 *Smatramo da će ovaj Proračun za sve stanovnike naše Općine osigurati najviši nivo javnih usluga. Posebno smo vodili računa o zadržavanju standarda javnih potreba građana, osobito u segmentu socijalnih prava i obrazovanja, ali smo isto tako zadržali visoki komunalni standard uređenja naše Općine. Svjesni da bez ulaganja nema napretka, osigurali smo i znatna sredstva za važna investicijska ulaganja.*

 *Kroz Proračun u malom ćete saznati više o mogućnostima i obvezama financiranja iz općinskog proračuna, što će se raditi u 2025. godini, koji su planirani projekti te na koji način će sredstva proračuna biti raspoređena.*

*Svima nam je interes živjeti u zajednici koja se razvija i raste te nam je upravo to primarna zadaća. Želja nam je udovoljiti svim zahtjevima, no moramo biti svjesni da postoje ograničenja u novcu, kao i prioriteti koje moramo poštivati.*

*Kroz ovaj mali vodič želimo Vam približiti naš rad te uvažiti sve inicijative koje mogu utjecati na poboljšanje standarda naše zajednice.*

*Vaš načelnik*

*Josip Beljak, dipl. ing. agr.*

***Proračun Općine Stubičke Toplice za 2025. godinu***

**Što je proračun?**

Proračun je jedan od najvažnijih dokumenata koji se donosi na razini jedinice lokalne i područne (regionalne) samouprave (JLP(R)S).

Proračun je akt kojim se procjenjuju prihodi i primici te utvrđuju rashodi i izdaci JLP(R)S za proračunsku godinu. Sadrži i projekciju prihoda i primitaka te rashoda i izdataka za dvije godine unaprijed. Metodologija za izradu proračuna jedinice lokalne i područne (regionalne) samouprave propisana je Zakonom o proračunu (Naodne novine br. 144/2021) i podzakonskim aktima kojima se regulira provedba Zakona, a to su ponajprije: Pravilnik o planiranju u sustavu proračuna (Narodne novine br. 1/24), Pravilnik o proračunskim klasifikacijama (Narodne novine br. 4/24), Pravilnik o proračunskom računovodstvu i Računskom planu (Narodne novine 158/2023), Zakon o fiskalnoj odgovornosti (Narodne novine 111/18 i 83/23) i Uredba o sastavljanju i predaji izjave o fiskalnoj odgovornosti i izvještaja o primjeni fiskalnih pravila (Narodne novine 95/19), Zakon o lokalnoj i područnoj (regionalnoj ) samoupravi (NN 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20) te Upute Ministarstva financija za izradu proračuna.

**Tko donosi proračun?**

Proračun donosi predstavničko tijelo JLP(R)S odnosno Općinsko vijeće najkasnije do konca tekuće godine za iduću godinu prema prijedlogu kojega utvrđuje načelnik. Ako se proračun ne donese u roku slijedi privremeno financiranje, raspuštanje općinskog vijeća i prijevremeni izbori za Općinsko vijeće.

**Sadržaj proračuna**

Opći dio proračuna čini sažetak Računa prihoda i rashoda i Račun financiranja te Račun prihoda i rashoda i Račun financiranja. Račun prihoda i rashoda proračuna sastoji se od prihoda i rashoda iskazanih prema izvorima financiranja i ekonomskoj klasifikaciji te rashoda iskazanih prema funkcijskoj klasifikaciji. U Računu financiranja iskazuju se primici od financijske imovine i zaduživanja te izdaci za financijsku imovinu i otplate instrumenata zaduživanja prema izvorima financiranja i ekonomskoj klasifikaciji.

Posebni dio proračuna sastoji se od plana rashoda i izdatka općine i proračunskih korisnika iskazanih po organizacijskoj klasifikaciji, izvorima financiranja i ekonomskoj klasifikaciji, raspoređenih po programima, odnosno njihovim sastavnim dijelovima (aktivnosti, tekući i kapitalni projekti).

 Zakonom o proračunu utvrđeno je da se proračun sastoji od plana za 2025. godinu i projekcija za sljedeće dvije godine tj. 2026. i 2027. godinu te da se proračun kao i projekcije usvajaju na drugoj razini ekonomske klasifikacije odnosno na razini skupine. Projekcije koje su usvojene u prošlogodišnjem proračunskom procesu (proračun 2024.-2026.) mijenjaju se uslijed utjecaja gospodarske i financijske situacije kao i izmjena nekih zakonskih propisa.

Ekonomska klasifikacija sadrži prihode i primitke, rashode i izdatke razvrstane po prirodnim vrstama i dio je računskog plana.

Funkcijska klasifikacija sadrži rashode razvrstane u skladu s njihovom namjenom, a koristi se već kod izrade plana proračuna na način da se svakom projektu odnosno aktivnosti (kao najnižim kategorijama programske klasifikacije) u planu proračuna dodjeli funkcija odnosno funkcijska oznaka i time jasno odredi namjena rashoda koje sadrži.

Izvori financiranja čine skupine prihoda i primitaka iz kojih se podmiruju rashodi i izdaci određene vrste i utvrđene namjene.

*Obrazloženje proračuna* – obrazloženje općeg dijela proračuna sadrži obrazloženje prihoda i rashoda, primitaka i izdataka proračuna te obrazloženje prenesenog manjka odnsno viška proračuna. Obrazloženje posebnog dijela proračuna temelji se na obrazloženjima financijskih planova proračunskih korisnika, a sastoji se od obrazloženja programa koje se daje kroz obrazloženje aktivnosti i projekata zajedno s ciljevima i pokazateljima uspješnosti.

**Proračunski korisnici**

1. Dječji vrtić “Zvirek”, Stubičke Toplice, Mlinarska cesta 34 – obavlja funkciju predškolskog odgoja i obrazovanja
2. Općinska knjižnica Stubičke Toplice, Stubičke Toplice, Viktora Šipeka 16 – obavlja funkciju Općinske knjižnice

**Struktura prihoda i primitaka**

1. **Prihodi poslovanja**
2. **Prihodi od poreza** – porezi koji su isključivi prihod Općine Stubičke Toplice, a propisani su Odlukom o općinskim porezima jesu porez na potrošnju i porez na kuće za odmor. Prijedlogom izmjena i dopuna Zakona o lokalnim porezima mijenja se naziv postojećeg poreza na kuće za odmor u porez na nekretnine, propisuje se obveznost uvođenja tog poreza, preciznije uređuje predmet oporezivanja i porezni obveznik te proširuje raspon za utvrđivanje stope poreza u iznosu od 0,60 do 8,00 eura po metru kvadratnom nekretnine koja se smatra predmetom oporezivanja. Također se predlaže promjenu pripadnosti prihoda od naplate poreza na nekretnine pri čemu bi porez na nekretnine postao zajednički porez čiji bi se prihod dijelio između države i općina na čijem području se nekretnina nalazi. Udio općine iznosio bi 80,00%, a udio države 20,00%. Porez na promet nekretnina je prihod proračuna općine u 100,00%-tnom iznosu. Zajednički porez koji se dijeli između županije i općine je porez na dohodak – udio općine je 74,00%. Kapacitet ostvarenih prihoda za Općinu Stubičke Toplice za 2024. godinu izračunat je u vrijednosti od 558,50 eura kn što je više od referentne vrijednosti kapaciteta ostvarenih prihoda za općine za 2025. godinu koji je utvrđen u iznosu 520,02 eura te Općina Stubičke Toplice neće ostvariti pravo na sredstva fiskalnog izravnanja. Prema Zakonu o izmjenama i dopunama Zakona o financiranju jedinica lokalne i područne (regionalne) samouprave koji je stupio na snagu od 01.01.2021. umjesto udjela fiskalnog izravnanja od 17%, koji se izdvaja iz poreza na dohodak, sredstva fiskalnog izravnanja osiguravati će se u državnom proračunu i raspoređivati se lokalnim jedinicama koje imaju na to pravo.
3. **Pomoći –** tekuće i kapitalne pomoći iz državnog i županijskog proračuna, pomoći od izvanproračunskih korisnika, pomoći iz državnog proračuna temeljem prijenosa EU sredstava te pomoći proračunskim korisnicima iz proračuna koji im nije nadležan (obuhvaćaju sredstva općina i gradova te ministarstava namijenjenih programima i projektima općinskih proračunskih korisnika)
4. **Prihodi od imovine** – prihodi od financijske imovine (zatezne kamate i kamate na depozite po viđenju) i prihodi od nefinancijske imovine (zakup poslovnih objekata, koncesijska naknada, spomenička renta, pravo služnosti, naknada za zadržavanje nezakonito izgrađene zgrade u prostoru - legalizacija objekata)
5. **Prihodi od upravnih i administrativnih pristojbi i po posebnim propisima i naknada -** boravišna pristojba, gradske i općinske upravne pristojbe, doprinosi za šume, te ostali nespomenuti prihodi, komunalni doprinosi i komunalne naknade za stambeni i poslovni prostor te prihodi proračunskih korisnika (sufinanciranje cijene vrtića od strane roditelja čija djeca borave u dječjem vrtiću te prihode od članarina i zakasnina koje naplaćuje Općinska knjižnica)
6. **Prihodi od prodaje proizvoda i robe te pruženih usluga** **i prihodi od donacija** – sastoje se od prihoda od pruženih usluga (prihod od naplate potrošnje vode iz lokalnog vodovoda i prihod od usluga koje ostvaruje proračunski korisnik) te prihoda od tekućih donacija koje uplaćuju pravne ili fizičke osobe za realizaciju projekata proračuna i proračunskih korisnika
7. **Kazne, upravne mjere i ostalo** – obuhvaćaju prihode koji se ostvare naplatom troškova prisilne naplate i ostale prihode koji nisu zasebno spomenuti.
8. **Prihodi od prodaje nefinancijske imovine**
9. **Prihodi od prodaje proizvedene dugotrajne imovine** - prihodi od prodaje građevinskih objekata i zemljišta (prihod od prodaje naslijeđenih građevinskih objekata i zemljišta– ošasna imovina)
10. **Primici od financijske imovine i zaduženja**

**Kreditna sredstva -** u proračunu za 2025. godinu planiraju se primici od financijske imovine i zaduživanja u iznosu 225.000,00 eura, a koji će se realizirati zaduženjem kod poslovne banke radi financiranja projekta “Rekonstrukcija i dogradnja osnovne škole Stubičke Toplice i izgradnja školske sportske dvorane ”.

1. **Raspoloživa sredstva iz prethodnog razdoblja**

**Višak ili manjak iz prethodne godine** - Općina je procijenila da će iz 2024. u 2025. godinu prenijeti višak u iznosu od 200.000,00 eura, koji će rasporediti u 2025. godini. Višak se planira ostvariti uplatom pomoći iz proračuna Krapinsko zagorske županije u iznosu od 200.000,00 eura za sufinanciranje projekta rekonstrukcija i dogradnja osnovne škole i izgradnja sportske dvorane.

Proračunski korisnici Dječji vrtić „Zvirek“ i Općinska knjižnica Stubičke Toplice planiraju uravnoteženi financijski plan bez planiranih viškova /manjkova.

**Struktura rashoda i izdataka**

1. **Rashodi poslovanja**
2. **Rashodi za zaposlene –** obuhvaćajubruto plaće službenika i namještenika Jedinstvenog upravnog odjela Općine Stubičke Toplice te zaposlenih u Dječjem vrtiću “Zvirek” Stubičke Toplice i u Općinskoj knjižnici Stubičke Toplice koji su proračunski korisnici, pripadajuće doprinose na plaće te ostale rashode za zaposlene.
3. **Materijalni rashodi –** odnose se na rashode za izvršavanje programa i aktivnosti Općine i proračunskih korisnika, a to su: *rashodi za usluge* koji obuhvaćaju komunalne usluge, usluge promidžbe i informiranja, zakupnine, usluge tekućeg i investicijskog održavanja građevinskih objekata i opreme, usluge telefona i pošte, računalne usluge i druge rashode; za održavanje zelenih površina, nerazvrstanih cesta, mostova, javne rasvjete, dječjih igrališta, lokalnog vodovoda. Nadalje slijede *rashodi za materijal i energiju*, a obuhvaćaju troškove uredskog materijala, literature, sredstava za čišćenje, radne odjeće, troškove električne energije i sitnog inventara, za nabavu namirnica, didaktičke opreme, literature i plina za potrebe proračunskih korisnika te troškove materijala i dijelova za održavanje cesta, zelenih površina te javne rasvjete. *Naknade troškova zaposlenima*  odnose se na naknade troškova prijevoza na posao i s posla, za službena putovanja i stručno usavršavanje zaposlenih. *Ostali nespomenuti rashodi poslovanja* sastoje se od naknada za rad predstavničkih i izvršnih tijela, radnih tijela predstavničkog tijela, povjerenstava, naknada za rad predsjedniku vijeća. Također tu spadaju rashodi za reprezentaciju te premije osiguranja imovine, prijevoznih sredstava i zaposlenih.
4. **Financijski rashodi -** rashodi za usluge platnog prometa, kamate za primljene kredite i zajmove te ostali nespomenuti financijski rashodi koji nisu zasebno navedeni, za potrebe Općine i proračunskih korisnika
5. **Subvencije** - subvencije poljoprivrednicima u programima poticaja poljoprivredne proizvodnje.
6. **Pomoći** **dane u inozemstvo i unutar općeg proračuna** – tekuće pomoći proračunskim korisnicima drugih proračuna (rashodi za sufinanciranje potreba u školstvu te za zagorsku javnu vatrogasnu postrojbu)
7. **Naknade građanima i kućanstvima na temelju osiguranja i druge naknade -** rashodi koji se odnose na isplate u okviru socijalnog programa i obrazovanja
8. **Ostali rashodi –** obuhvaćaju tekuće donacije za financiranje redovne djelatnosti udruga u okviru Programa javnih potreba u kulturi, sportu, socijalnoj zaštiti i zaštiti okoliša, donacije za financiranje rada političkih stranaka i nezavisnih vijećnika, za rad dobrovoljnih vatrogasnih društava u Strmcu Stubičkom i u naselju Pila, za funkcioniranje ureda i provedbu planiranih programa i aktivnosti Turističke zajednice te donaciju župi Sv. Josipa za opremanje crkve.
9. **Rashodi za nabavu nefinancijske imovine**
10. **Rashodi za nabavu neproizvedene dugotrajne imovine**

– planirani su rashodi za kupovinu zemljišta i starog mlina u Strmcu Stubičkom koji će se revitalizirati.

**b) Rashodi za nabavu proizvedene dugotrajne imovine obuhvaćaju:**

- rashode za nabavu *građevinskih objekata* – a to su izgradnja i asfaltiranje nerazvrstanih cesta, proširenje mreže javne rasvjete i lokalnog vodovoda te montaža novih sprava na dječjim igralištima. Nadalje, u planu je modernizacija javne rasvjete u centru Stubičkih Toplica, izgradnja kanala oborinske odvodnje, izgradnja školske dvorane. Pripremati će se projektna dokumentacija za izgradnju parkirališta u Parku Maksimilijana Vrhovca, za parkiralište oko budućeg Kulturnog centra „Zagorska hiža bajki“, za sportski centar u Strmcu Stubičkom te za sanaciju nestabilnog pokosa na lokaciji Sljemenski put.

- rashode za nabavu *postrojenja i opreme* – (podrazumijevaju opremu za opremanje novoizgrađene školske dvorane i osnovne škole, opremu za JUO i vlastiti pogon, hidranti, božićna dekoracija, oprema za dječje igralište.)

- rashode za nabavu *nematerijalne proizvedene imovine* - odnose se na dopune i izmjene prostornog plana te rashode za informatizaciju poslovnih procesa

**c) Rashodi za dodatna ulaganja na nefinancijskoj imovini**

- obuhvaćaju dodatna ulaganja na građevinskim objektima, a odnose se na projekt rekonstrukcije i dogradnje zgrade osnovne škole i dogradnje zgrade dječjeg vrtića, rekonstrukciju fontane u parku Vladimira Bosnara te rekonstrukciju poda u Vatrogasnom domu Pila.

1. **Izdaci za financijsku imovinu i otplate zajmova**
* unutar programa kreditnog zaduženja planirana je aktivnost otplata glavnice i kamate kredita za projekt rekonstrukcija i modernizacija javne rasvjete na području Općine StubičkeToplice

**Važno je znati!**

Jedno od najvažnijih načela proračuna je da isti mora biti uravnotežen, a to znači da ukupna visina planiranih prihoda mora biti istovjetna ukupnoj visini planiranih rashoda.

**IZVORI FINANCIRANJA**

Određeni rashodi mogu se financirati isključivo iz određenih prihoda - **namjenski prihodi.**

* Prihodi od prodaje imovine - koriste se za financiranje kapitalnih ulaganja – investicija
* Komunalni doprinos - koristi se za financiranje gradnje i održavanja objekata i uređaja komunalne infrastrukture.
* Komunalna naknada - koristi se za održavanje objekata i uređaja komunalne infrastrukture.
* Naknada za zadržavanje nezakonito izgrađene zgrade u prostoru – koristi se za za poboljšanje infrastrukturne opremljenosti na području općine
* Koncesijska naknada - koristi se za financiranje gradnje objekata i uređaja komunalne infrastrukture.
* Turistička pristojba – za program razvoja turizma na području Općine Stubičke Toplice
* Šumski doprinos - za financiranje izgradnje komunalne infrastrukture.

**Nenamjenski prihodi ili opći prihodi** (porezi, zakupnine, prihodi od pristojbi i ostali prihodi) - koriste se za financiranje svih vrsta rashoda za potrebe proračunskih korisnika, Općinskog vijeća, za funkcioniranje Jedinstvenog upravnog odjela, za prostorno uređenje i unapređenje stanovanja, za provođenje zaštite i spašavanja, za pokriće nedostataka komunalnih prihoda u održavanju komunalne infrastrukture, za zaštitu okoliša, za poticanje razvoja turizma na području općine, za potpore poljoprivredi i poticanju razvoja gospodarstva, za upravljanje imovinom, za sufinanciranje redovnog rada udruga u kulturi, sportu, socijalnoj zaštiti te zaštiti okoliša; za pokroviteljstvo održavanja manifestacija kulturnog i sportskog sadržaja, za realizaciju socijalnog programa i zdravstvene zaštite te za predškolsko i osnovnoškolsko obrazovanje.

**Pomoći** – tekuće i kapitalne pomoći iz državnog i županijskog proračuna, pomoći od ostalih subjekata unutar općeg proračuna, pomoći iz državnog proračuna temeljem prijenosa EU sredstava te pomoći proračunskim korisnicima iz proračuna koji im nije nadležan (obuhvaćaju sredstva općina i gradova te ministarstava namijenjenih programima i projektima općinskih proračunskih korisnika). Sredstva pomoći koriste se za financiranje točno određenih tekućih aktivnosti i kapitalnih projekata, a stjeću se prijavom istih na natječaje europskih i drugih fondova te iz državnog proračuna.

**Donacije** - izvor financiranja donaciječine prihodi ostvareni od fizičkih osoba, neprofitnih organizacija, trgovačkih društava i od ostalih subjekata izvan općeg proračuna, a koriste se za financiranje određenih projekata.

**Namjenski primici** - primici od financijske imovine i zaduživanja, čija je namjena utvrđena posebnim ugovorima i/ili propisima.

**Kako se Općina može zaduživati?**

Općina se može dugoročno i kratkoročno zaduživati.

**Dugoročno zaduživanje:**

- za investiciju koja se financira iz njezina proračuna

- za financiranje obveza na ime povrata neprihvatljivih troškova koji su bili sufinancirani iz fondova Europske unije

Investicija treba biti planirana u Proračunu te je potrebna prethodna suglasnost Općinskog vijeća i Suglasnost Vlade RH. Ukupan opseg zaduživanje (godišnja obveza anuiteta po zaduženju Općine kao i anuiteta po danim jamstvima i suglasnostima (trgovačkim društvima i ustanovama Općine) ne smije prelaziti 20% ostvarenih prihoda u godini koja prethodi godini u kojoj se zadužuje (bez prihoda od domaćih i stranih pomoći, donacija, dodatnih udjela u porezu na dohodak za financiranje decentraliziranih funkcija). Navedeno ograničenje ne odnosi se na projekte koji se sufinanciraju iz pretpristupnih programa i fondova EU i na projekte iz područja unapređenja energetske učinkovitosti, a takav projekt je “Modernizacija i rekonstrukcija javne rasvjete”.

Općina StubičkeToplice se zadužila dugoročno, na rok od osam godina, radi realizaciju projekta “Modernizacija i rekonstrukcija javne rasvjete na području Općine Stubičke Toplice”. Zadnja rata kredita dospijeva na naplatu 31. kolovoza 2027. godine.

U 2025. godini planirano je zaduživanje kod poslovne banke radi financiranja projekta “Rekonstrukcija i dogradnja osnovne škole Stubičke Toplice i izgradnja školske sportske dvorane ”.

**Kratkoročno zaduživanje:**

To je zaduživanje unutar jedne godine, nije potrebna suglasnosti Ministarstva financija, namjena je za premošćivanje jaza nastalog zbog različite dinamike priljeva sredstava i dospijeća obveza.

**Izvještavanje o izvršenju proračuna**

Pravilnikom o polugodišnjem i godišnjem izvještaju o izvršenju proračuna (Narodne novine 85/23) propisuju se sadržaj i obveznici izrade polugodišnjeg i godišnjeg izvještaja o izvršenju proračuna.

Zakonom o proračunu (Narodne novine br. 144/2021) propisani su rokovi donošenja polugodišnjeg i godišnjeg izvještaja o izvršenju proračuna.

Općinski načelnik podnosi Općinskom vijeću na donošenje prijedlog polugodišnjeg izvještaja o izvršenju proračuna do 30. rujna tekuće proračunske godine.

Godišnji izvještaj o izvršenju proračuna općinski načelnik podnosi Općinskom vijeću na donošenje do 31. svibnja tekuće godine za prethodnu godinu.

**Da li se proračun može mijenjati?**

Proračun nije “statičan” akt već se, sukladno Zakonu, može mijenjati tijekom proračunske godine ⇨ “rebalans”. Procedura izmjene proračuna istovjetna je proceduri njegova donošenja, “rebalans” predlaže Načelnik, a donosi ga Općinsko vijeće.

**PRIKAZ PRORAČUNA OPĆINE STUBIČKE TOPLICE ZA 2025. GODINU**

 **I PROJEKCIJE ZA 2026. I 2027. GODINU**

Proračun Općine Stubičke Toplice uz Proračun Općine Stubičke Toplice uključuje i vlastite i namjenske prihode i rashode svih proračunskih korisnika, odnosno ustanova koje je Općina Stubičke Toplice osnovala, koje većim dijelom financira i koje su navedene u Regisru proračunskih i izvanproračunskih korisnika.

U planu Proračuna Općine Stubičke Toplice za 2025. godinu planirani su ukupni konsolidirani prihodi i primici u iznosu od 7.695.090,00 eura.

**IZVRŠENJE PRORAČUNA OPĆINE STUBIČKE TOPLICE ZA 2023. GODINU, PLAN ZA 2024. I 2025. GODINU TE PROJEKCIJE ZA 2026. I 2027. GODINU**

* Izvršenje proračuna Općine Stubičke Toplice za 2023. godinu
* 3.127.746,10 eura
* Proračun Općine Stubičke Toplice za 2024. godinu (1. izmjena)
* 9.332.470,00 eura
* Proračun Općine Stubičke Toplice za 2025. godinu
* 7.695.090,00 eura
* Projekcija proračuna za 2026. godinu
* 6.843.340,00 eura
* Projekcija proračuna za 2027. godinu
* 4.320.810,00 eura

Grafikon 1: Proračun Općine Stubičke Toplice za razdoblje 2023. do 2027. godine (u mil. €)

***PRIHODI PRORAČUNA***

***PLANIRANI PRIHODI POSLOVANJA ZA 2025. GODINU IZNOSE: 7.401.590,00 €***

* Prihodi od poreza – 2.164.000,00 €
* Pomoći iz inozemstva i od subjekata unutar općeg proračuna – 4.857.450,00 €
* Prihodi od imovine – 35.410,00 €
* Prihodi od upravnih i administrativnih pristojbi, pristojbi po posebnim propisima i naknada 274.330,00 €
* Prihodi od prodaje proizvoda i robe te pruženih usluga i prihodi od donacija- 54.100,00 €
* Kazne, upravne mjere i ostali prihodi – 16.300,00 €

***PLANIRANI PRIHODI OD PRODAJE NEFINANCIJSKE IMOVINE ZA 2025. GODINU IZNOSE: 68.500,00 €***

* Prihodi od prodaje nepoizvedene dugotrajne imovine – 55.000,00 €
* Prihodi od prodaje poizvedene dugotrajne imovine – 13.500,00 €

***PLANIRANI PRIMICI ZA 2025. GODINU IZNOSE: 225.000,00 €***

* Primici od financijske imovine I zaduživanja – 225.000,00 €

Grafikon 2.: Udio pojedine vrste prihoda i primitaka u ukupnim prihodima i primicima proračuna

***RASHODI PRORAČUNA***

***PLANIRANI RASHODI POSLOVANJA ZA 2025. GODINU IZNOSE: 2.400.470,00*** *€*

* Rashodi za zaposlene – 1.103.710,00 €
* Materijalni rashodi – 769.870,00 €
* Financijski rashodi – 5.340,00 €
* Subvencije – 700,00 €
* Pomoći – 131.600,00 €
* Naknade građanima i kućanstvima na temelju osiguranja i druge naknade – 197.300,00 €
* Ostali rashodi – 191.950,00 €

***PLANIRANI RASHODI ZA NABAVU NEFINANCIJSKE IMOVINE ZA 2025. GODINU IZNOSE: 5.462.540,00*** €

* Rashodi za nabavu neproizvedene dugotrajne imovine – 20.000,00 €
* Rashodi za nabavu proizvedene dugotrajne imovine – 3.235.960,00 €
* Rashodi za dodatna ulaganja na nefinancijskoj imovini – 2.206.580,00 €

***IZDACI ZA FINANCIJSKU IMOVINU I OTPLATE ZAJMOVA ZA 2025. GODINU IZNOSE: 32.080,00*** €

* *Izdaci za otplatu glavnice primljenih kredita i zajmova – 32.080,00* €

Gafikon 3.: Udio pojedine vrste rashoda i izdataka u ukupnim rashodima i izdacima (u mil. €)

**POSEBNI DIO PRORAČUNA – PLAN ZA 2025. GODINU I PROJEKCIJE ZA 2026. I 2027. GODINU**

|  |  |  |  |  |
| --- | --- | --- | --- | --- |
| **OZNAKA PROGRAMA** | **NAZIV PROGRAMA** | **PLAN** **2025.** | **PROJEKCIJA 2026.** | **PROJEKCIJA 2027.** |
| **1001** | **REDOVNA DJELATNOST OPĆINSKOG VIJEĆA I UREDA NAČELNIKA** | **64.170,00** | **49.170,00** | **49.170,00** |
| A100101 | Redovan rad Općinskog vijeća | 48.000,00 | 33.000,00 | 33.000,00 |
| A100102 | Potpora radu političkim strankama | 1.520,00 | 1.520,00 | 1.520,00 |
| A100103 | Obilježavanje Dana Općine | 12.000,00 | 12.000,00 | 12.000,00 |
| A100104 | Proračunska zaliha | 2.650,00 | 2.650,00 | 2.650,00 |
| **1002** | **JAVNA UPRAVA I ADMINISTRACIJA** | **528.720,00** | **488.430,00** | **485.100,00** |
| A100201 | Redovan rad upravnog odjela | 408.960,00 | 392.680,00 | 390.790,00 |
| A100203 | Redovan rad vlastitog pogona | 97.260,00 | 92.750,00 | 91.310,00 |
| K100201 | Nabava opreme za potrebe Jedinstvenog upravnog odjela | 9.500,00 | 1.000,00 | 1.000,00 |
| K100202 | Nabava službenog automobila | 11.000,00 | 0,00 | 0,00 |
| K100203 | Nabava opreme i strojeva za potrebe vlastitog pogona | 2.000,00 | 2.000,00 | 2.000,00 |
| **1003** | **ORGANIZIRANJE I PROVOĐENJE ZAŠTITE I SPAŠAVANJA** | **112.320,00** | **116.900,00** | **116.900,00** |
| A100301 | Tekuća donacija DVD Strmec Stubički i DVD Pila | 43.700,00 | 51.600,00 | 51.600,00 |
| A100302 | Tekuća donacija JVP Zabok | 60.000,00 | 60.000,00 | 60.000,00 |
| A100303 | Tekuća donacija HGSS | 1.000,00 | 1.000,00 | 1.000,00 |
| A100304 | Civilna zaštita | 300,00 | 300,00 |  300,00 |
| A100305 | Kontrola cestovnog prometa | 3.320,00 | 0,00 | 0,00 |
| K100301 | Hidranti | 4.000,00 | 4.000,00 | 4.000,00 |
| **1004** | **POTPORA POLJOPRIVREDI** | **8.700,00** | **8.700,00** | **8.700,00** |
| A100401 | Subvencije poljoprivredi | 500,00 | 500,00 | 500,00 |
| A100402 | Obavljanje poslova poljoprivrednog redara | 8,200,00 | 8.200,00 | 8.200,00 |
| **1005** | **POTICANJE RAZVOJA GOSPODARSTVA** | **2.200,00** | **2.200,00** | **2.200,00** |
| A100501 | Subvencije obrtnicima,malim i srednjim poduzetnicima |  200,00 |  200,00 |  200,00 |
| A100502 | Lokalna aksijska grupa | 2.000,00 | 2.000,00 | 2.000,00 |
| **1006** | **ODRŽAVANJE KOMUNALNE INFRASTRUKTURE** | **333.680,00** | **333.680,00** | **333.680,00** |
| A100601 | Održavanje nerazvrstanih cesta | 220.200,00 | 220.200,00 | 220.200,00 |
| A100602 | Zimska služba | 39.580,00 | 39.580,00 | 39.580,00 |
| A100603 | Održavanje javnih zelenih površina | 21.500,00 | 21.500,00 | 21.500,00 |
| A100604 | Održavanje dječjih igrališta | 5.000,00 | 5.000,00 | 5.000,00 |
| A100605 | Održavanje građevina, uređaja i predmeta javne namjene | 7.200,00 | 7.200,00 | 7.200,00 |
| A100606 | Održavanje i funkcioniranje javne rasvjete | 35.000,00 | 35.000,00 | 35.000.00 |
| A100607 | Montaža i demontaža božićne dekoracije | 2.200,00 | 2.200,00 | 2.200,00 |
| K100601 | Nabava božićne dekoracije | 3.000,00 | 3.000,00 | 3.000,00 |
| **1007** | **IZGRADNJA KOMUNALNE INFRASTRUKTURE** | **383.500,00** | **1.700.500,00** | **1.048.500,00** |
| K100701 | Izgradnja I asfaltiranje nerazvrstanih cesta | 80.000,00 | 65.000,00 | 65.000,00 |
| K100702 | Izgradnja kanala oborinske odvodnje | 30.000,00 | 30.000,00 | 30.000,00 |
| K100704 | Rekonstrukcija prometnog terminal Pila | 0,00 | 1.500.000,00 | 0,00 |
| K100707 | Izgradnja javne rasvjete | 20.000,00 | 20.000,00 | 20.000,00 |
| K100708 | Modernizacija javne rasvjete u centru Stubičkih Toplica | 210.000,00 | 0,00 | 0,00 |
| K100711 | Dječje igralište | 35.000,00 | 10.000,00 | 10.000,00 |
| K100717 | Sanacija nestabilnog pokosa na lokaciji Sljemenski put | 500,00 | 500,00 | 500,00 |
| K100719 | Parkiralište kod parka Maksimilijan Vrhovec | 3.000,00 | 30.000,00 | 923.000,00 |
| K100720 | Rekonstrukcija fontane u parku Vladimira Bosnara | 5.000,00 | 45.000,00 | 0,00 |
| **1008** | **RAZVOJ I UPRAVLJANJE SUSTAVA VODOOPSKRBE** | **47.100,00** | **47.100,00** | **47.100,00** |
| A100801 | Održavanje lokalnog vodovoda Sljeme-Pila Strmec | 45.100,00 | 45.100,00 | 45.100,00 |
| K100801 | Produžetak mreže lokalnog vodovoda Sljeme –Pila-Strmec | 2.000,00 | 2.000,00 | 2.000,00 |
| **1009** | **UPRAVLJANJE IMOVINOM** | **33.270,00** | **16.770,00** | **16.770,00** |
| A100901 | Održavanje prostora JUO | 500,00 | 500,00 | 500,00 |
| A100902 | Održavanje ribićke kućice i pomoćnih građevina | 2.900,00 | 900,00 | 900,00 |
| A100903 | Održavanje drvene kućice u parku vozača Pila | 100,00 | 100,00 | 100,00 |
| A100904 | Održavanje Mjesnog doma u Pili | 2.500,00 | 2.000,00 | 2.000,00 |
| A100905 | Održavanje vatrogasnog doma u Pili | 14.400,00 | 400,00 | 400,00 |
| A100906 | Održavanje mjesnog i vatrogasnog doma u Strmcu Stubičkom | 3.860,00 | 3.860,00 | 3.860,00 |
| A100907 | Održavanje tržnice | 3.010,00 | 3.010,00 | 3.010,00 |
| A100908 | Održavanje površina u vlasništvu općine | 5.000,00 | 5.000,00 | 5.000,00 |
| A100911 | Ured turističke zajednice | 1.000,00 | 1.000,00 | 1.000,00 |
| **1010** | **POTICANJE RAZVOJA TURIZMA** | **100.000,00** | **100.000,00** | **100.000,00** |
| A101001 | Turistička zajednica Općne StubičkeToplice | 80.000,00 | 80.000,00 | 80.000,00 |
| A101002 | Manifestacije u funkciji turizma | 20.000,00 | 20.000,00 | 20.000,00 |
| **1011** | **PROSTORNO UREĐENJE I UNAPREĐENJE STANOVANJA** | **37.520,00** | **2.520,00** | **2.520,00** |
| A101101 | Geodetsko katastarske usluge | 2.000,00 | 2.000,00 | 2.000,00 |
| A101102 | WiFi4EU-promicanje internetske povezivosti u lokalnim zajednicama | 520,00 | 520,00 | 520,00 |
| K101102 | Izmjene i dopune prostornog plana uređenja Općine Stubičke Toplice | 35.000,00 | 0,00 | 0,00 |
| **1012** | **ZAŠTITA OKOLIŠA** | **47.280,00** | **43.150,00** | **43.150,00** |
| A101201 | Naknada za smanjenje količine miješanog komunalnog otpada | 4.000,00 | 4.000,00 | 4.000,00 |
| A101202 | Djelatnost udruga za zaštitu okoliša | 6.000,00 | 6.000,00 | 6.000,00 |
| A101203 | Manisfesacije u funkciji zaštite okoliša | 4.000,00 | 4.000,00 | 4.000,00 |
| A101204 | Deratizacija | 6.850,00 | 6.850,00 | 6.850,00 |
| A101205 | Zbrinjavanje napuštenih ili uginulih životinja | 5.500,00 | 5.500,00 | 5.500,00 |
| A101206 | Održavanje reciklažnog dvorišta | 1.800,00 | 1.800,00 | 1.800,00 |
| A101207 | Gospodarenje otpadom | 15.000,00 | 15.000,00 | 15.000,00 |
| A101209 | Akcijski plan energetski I klimatski održivog razvitka | 4.130,00 | 0,00 | 0,00 |
| **1013** | **PROMICANJE KULTURE** | **100.300,00** | **808.300,00** | **508.300,00** |
| A101302 | Djelatnost udruga u kulturi | 2.800,00 | 2.800,00 | 2.800,00 |
| A101303 | Manifestacije u funkciji kulture | 1.000,00 | 1.000,00 | 1.000,00 |
| A101304 | Održavanje prostora Općinske knjižnice | 1.500,00 | 1.500,00 | 1.500,00 |
| K101301 | Kapitalna donacija Župi Sv.Josipa | 5.000,00 | 3.000,00 | 3.000,00 |
| K101302 | Kulturni centar “Zagorska hiža bajki” | 70.000,00 | 800.000,00 | 500.000,00 |
| K101303 | Revitalizacija mlina u Strmcu Stubičkom | 20.000,00 | 0,00 | 0,00 |
| **1014** | **RAZVOJ SPORTA I REKREACIJE** | **41.000,00** | **340.000,00** | **340.000,00** |
| A101401 | Djelatnosti udruga u sportu | 25.000,00 | 25.000,00 | 25.000,00 |
| A101402 | Manifestacije u funkciji sporta | 15.000,00 | 15.000,00 | 15.000,00 |
| K101405 | Sportski centar Strmec Stubički | 1.000,00 | 300.000,00 | 300.000,00 |
| **1015** | **ZAŠTITA, OČUVANJE I UNAPREĐENJE ZDRAVLJA** | **1.660,00** | **1.660,00** | **1.660,00** |
| A101501 | Laboratorijske usluge pregleda vode | 1.660,00 | 1.660,00 | 1.660,00 |
| **1016** | **PREDŠKOLSKI ODGOJ** | **415.010,00** | **33.940,00** | **33.940,00** |
| A101601 | Darovi djeci za Sv. Nikolu | 400,00 | 400,00 | 400,00 |
| A101602 | Odgoj i obrazovanje za okoliš – eko vrtić | 540,00 | 540,00 | 540,00 |
| A101603 | Sufinanciranje programa za djecu s poteškoćama u razvoju | 7.000,00 | 7.000,00 | 7.000,00 |
| A101604 | Održavanje zgrade dječjeg vrtića | 1.000,00 | 1.000,00 | 1.000,00 |
| A101605 | Sufinanciranje boravka djece u ostalim dječjim vrtićima | 25.000,00 | 25.000,00 | 25.000,00 |
| K101601 | Dječji vrtić - opremanje | 11.070,00 | 0,00 | 0,00 |
| K101605 | Dogradnja zgrade dječjeg vrtića | 370.000,00 | 0,00 | 0,00 |
| **1017** | **OSNOVNO, SREDNJEŠKOLSKO I VISOKO OBRAZOVANJE** | **4.690.770,00** | **1.801.200,00** | **182.860,00** |
| A101701 | Naknade u naravi učenicima osnovne škole | 1.000,00 | 1.000,00 | 1.000,00 |
| A101702 | Materijal i usluge za školske potrebe | 28.750,00 | 28.750,00 | 28.750,00 |
| A101703 | Odgoj i obrazovanje za okoliš – eko škola | 540,00 | 540,00 | 540,00 |
| A101704 | Općina Stubičke Toplice prijatelj djece  | 170,00 | 170,00 | 170,00 |
| A101705 | Tekuća pomoć za nabavu radnih materijala za učenike osnovne škole | 13.800,00 | 13.800,00 | 13.800,00 |
| A101706 | Prijevoz učenika osnovne škole | 80.000,00 | 80.000,00 | 80.000,00 |
| A101707 | Cjelodnevna nastava u osnovnoj školi | 16.000,00 | 16.000,00 | 16.000,00 |
| A101708 | Kapitalna pomoć za nabavu opreme za potrebe osnovne škole | 3.000,00 | 3.000,00 | 3.000,00 |
| A101709 | Održavanje zgrade osnovne škole | 500,00 | 500,00 | 500,00 |
| A101710 | Sufinanciranje nabave udžbenika učenicima srednje škole | 1.500,00 | 1.500,00 | 1.500,00 |
| A101711 | Sufinanciranje troškova smještaja učenika srednje škole u učeničke domove | 5.000,00 | 5.000,00 | 5.000,00 |
| A101712 | Sufinanciranje cijene autobusnog i željezničkog prijevoza učenicima i studentima | 8.700,00 | 8.700,00 | 8.700,00 |
| A101713 | Stipendije | 23.400,00 | 23.400,00 | 23.400,00 |
| A100714 | Srednja škola Zabok | 500,00 | 500,00 | 500,00 |
| K101701 | Rekonstrukcija i dogradnja osnovne škole i izgradnja sportske dvorane osnovne škole Stubičke Toplice | 4.507.910,00 | 1.618.340,00 | 0,00 |
| **1018** | **SOCIJALNA SKRB** | **24.900,00** | **24.900,00** | **24.900,00** |
| A101801 | Podmirenje troškova stanovanja | 500,00 |  500,00 |  500,00 |
| A101802 | Poklon paketi – namirnice i kućne potrepštine | 700,00 | 700,00 | 700,00 |
| A101803 | Jednokratne novčane naknade | 11.000,00 | 11.000,00 | 11.000,00 |
| A101804 | Jednokratnanovčana naknada za novorođenče | 10.000,00 | 10.000,00 | 10.000,00 |
| A101806 | Pogrebni troškovi | 200,00 | 200,00 | 200,00 |
| A101807 | Prijevoz pokojnika | 500,00 | 500,00 | 500,00 |
| A101809 | Sufinanciranje rada ustanove socijalne skrbi | 2.000,00 | 2.000,00 | 2.000,00 |
| **1019** | **PROGRAM RAZVOJA CIVILNOG DRUŠTVA** | **22.280,00** | **22.280,00** | **22.280,00** |
| A101901 | Djelatnost Crvenog križa | 11.280,00 | 11.280,00 | 11.280,00 |
| A101902 | Djelatnost rada udruga – socijalna i humanitarna | 11.000,00 | 11.000,00 | 11.000,00 |
| **1020** | **PROGRAM KREDITNOG ZADUŽENJA** | **33.320,00** | **32.760,00** | **81.540,00** |
| A102001 | Otplata kredita (glavnica i kamate) za projekt modernizacija i rekonstrukcija javne rasvjete na području Općine Stubičke Toplice | 33.320,00 | 32.760,00 | 21.540,00 |
| A102001 | Otplata kredita (glavnica i kamate) za projekt dogradnja zgrade osnovne škole i izgradnja školske dvorane | 0,00 | 0,00 | 60.000,00 |
| **Glava 00202 USTANOVE U PREDŠKOLSKOM ODGOJU****PRORAČUNSKI KORISNIK 46124 DJEČJI VRTIĆ “ZVIREK”** | **808.790,00** | **812.500,00** | **814.050,00** |
| **2001** | **REDOVNI PROGRAM ODGOJA I NAOBRAZBE DJECE PREDŠKOLSKE DOBI** | **808.790,00** | **812.500,00** | **814.050,00** |
| A200101 | Financiranje rada dječjeg vrtića | 599.180,00 | 605.410,00 | 619.630,00 |
| A200102 | Predškolski odgoj redovna djelatnost | 209.030,00 | 206.510,00 | 193.840,00 |
| A200103 | Predškola | 180,00 | 180,00 | 180,00 |
| A200106 | Engleski jezik | 400,00 | 400,00 | 400,00 |
| **Glava 00203 USTANOVE U KULTURI****PRORAČUNSKI KORISNIK OPĆINSKA KNJIŽNICA STUBIČKE TOPLICE** | **58.600,00** | **56.680,00** | **57.490,00** |
| **3001** | **REDOVNA KNJIŽNIČNA DJELATNOST** | **58.600,00** | **56.680,00** | **57.490,00** |
| A300101 | Financiranje rada Općinske knjižnice Stubičke Toplice | 41.220,00 | 38.910,00 | 39.320,00 |
| A300102 | Djelatnost Općinske knjižnice | 720,00 | 770,00 | 820,00 |
| A300103 | Književničko nakladnička djelatnost | 3.500,00 | 3.750,00 | 4.000,00 |
| K300101 | Knjige | 11.250,00 | 11.250,00 | 11.250,00 |
| K300102 | Oprema | 1.910,00 | 2.000,00 | 2.100,00 |

Ovdje je prikazan sažetak Proračuna Općine Stubičke Toplice za 2025. godinu i projekcije za 2026. i 2027. godinu, a kompletan Proračun koji sadrži opći i posebni dio unutar kojeg se nalaze **projekti** i **aktivnosti** objavljen je u Službenom glasniku Krapinsko - zagorske županije br. 53B od 23. prosinca 2024. godine te na web stranici Općine: <http://www.stubicketoplice.hr/stranica/proracun-i-pratece-odluke>